Diari Oficial de la Generalitat Valenciana


Sumari del DOGV 1413, del 31-10-1990 (1990/819193)

ORDRE de 18 de setembre de 1990, de la Conselleria de Cultura, Educació i Ciència, per la qual autoritza el centre privat holomologat de batxillerat Don Bosco, d'Alacant, per fer els ensenyaments del Curs d'Orientació Universitària i ampliar la capacitat del centre en el nivell de BUP.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/09/18/(2)/dof/vci/html**

### Dades del document

Número de DOGV
:   1413

Data del DOGV
:   31-10-1990

Secció del DOGV
:   DISPOSICIONS GENERALS

Número del document
:   1990/819193


Data del document
:   18-09-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 18 de setembre de 1990, de la Conselleria de Cultura, Educació i Ciència, per la qual autoritza el centre privat homologat de Batxillerat "Don Bosco" d'Alacant, per a fer els ensenyaments del Curs d'Orientació Universitària i ampliar la capacitat del centre en el nivell de BUP.  
Examinat l'expedient incoat a petició del Sr. José Sabater Garcia, en representació de la Congregación Salesiana, entitat titular del centre docent privat homologat de Batxillerat, Don Bosco, situat a l'avda. Dr. Jiménez Diaz núm. 3 d'Alacant, amb número de codi 93779560, en sol·licitud d'autorització per fer els ensenyaments del Curs d'Orientació Universitària i per a l'ampliació de dues unitats en el nivell de BUP;  
Vist que els serveis territorials de Cultura i Educació d'Alacant han tramitat l?expedient i l?han elevat amb els informes favorables de la Inspecció Educativa, l?Oficina Regional de Supervisió de Projectes i la Unitat Tècnica de Construccions;  
Vist que per l?Ordre ministerial d'11 d'octubre de 1978 (BOE del 13 de gener de 1979), el centre obtingué la classificació definitiva com a homologat de Batxillerat amb 9 unitats i una capacitat per a 360 llocs escolars;  
Vistes la Llei orgànica 8/1985, de 3 de juliol, reguladora del dret a l?Educació, la Llei general d'educació, el Decret 1855/74 de 7 de juny i l?Ordre ministerial de 17 de juliol de 1980 (BOE de 6 d'agost), sobre autorització per fer el COU, i l?Ordre ministerial de 14 d'agost de 1975;  
Atès que els espais destinats a COU estan vinculats a Batxillerat en les unitats homologades per Ordre ministerial d'11 d'octubre de 1978. Atès que dels informes que hi ha en l'expedient es desprèn que el centre compleix els requisits necessaris per a accedir a allò que se sol·licitava,  
Fent ús de les atribucions que em confereix l'article 35 de la Llei de Govern valencià,  
ORDENE:  
Primer  
Concedir l'autorització per fer els ensenyaments del Curs d'Orientació Universitària, al centre docent privat homologat de Batxillerat Don Bosco d'Alacant en les unitats classificades de Batxillerat per Ordre ministerial d'11 d'octubre de 1978.  
Segon  
Autoritzar l'ampliació de la capacitat del centre docent privat Don Bosco d'Alacant en dues unitats de BUP, quedant el centre amb 11 unitats de BUP i una capacitat per a 440 llocs escolars.  
Tercer  
Les unitats destinades a COU s'han de conceptuar, amb caràcter general, com a unitats de Batxillerat i s'han d'incloure, per tant, en la capacitat total del centre, la qual s'assenyala en l'apartat segon.  
Quart  
La pèrdua de la classificació com a centre homologat de Batxillerat comportarà l?extinció de l'autorització per fer els Ensenyaments del Curs d'Orientació Universitària.  
València, 18 de setembre de 1990.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI